Квинт Цецилије Метел Нумидски или Нумидик понегде и Нумиђанин (, око 160. п. н. е. — 91. п. н. е.) био је римски војсковођа и политичар. Истакао се у Африци у рату са Југуртом, због чега је и добио надимак Нумидски. Једно време је био вођа оптимата. Протеран је из Рима 100. п. н. е. због одбијања да се закуне да подржава један од закона Гаја Марија и Луција Апулеја Сатурнина. Након убиства Сатурнина омогућен му је повратак 99. п. н. е.. Према Цицерону, Квинта Цецилија Метела Нумидског је отровао народни трибун Квинт Варије 91. п. н. е..